सबसे पहले मतगणना केंद्र पर पोस्टल बैलट गिने जाते हैं. पोस्टल बैलट सर्विस वोटर, चुनाव प्रक्रिया में शामिल कर्मचारी होते हैं. इनकी गिनती के आधे घंटे के बाद ईवीएम से डाले गए वोटों की गिनती शुरू होती है. पोस्टल बैलट भी अब ईवीएम के साथ काउंटिंग टेबल पर पहुंच जाते हैं. एक बार में अधिकतम 14 ईवीएम की गिनती की जाती है. मतगणना केंद्र पर तैनात पर्यवेक्षक पहले ईवीएम की सुरक्षा जांच करते हैं. वे इस बात की पुष्ट‍ि करते हैं कि कहीं मशीन से कोई छेड़छाड़ तो नहीं की गई. बटन दबाकर वोट की गणना करने का काम चुनाव अधिकारी का होता है. उसके बाद ईवीएम के कंट्रोल यूनिट का रिजल्ट बटन दबाने पर ही कुल वोटों का पता चल जाता है. साथ ही यह भी पता चलता है कि किस प्रत्याशी को कितने वोट मिले. वोटों की गिनती का मिलान पांचों VVPAT से करके रिटर्निंग ऑफिसर को भेजा जाता है.